Tarybos sprendimas
1994 m. spalio 10 d.
dėl Bendrosios pozicijos, nustatytos pagal Europos Sąjungos sutarties J.2 straipsnį, dėl tam tikrų prekybos su Jugoslavijos Federacine Respublika (Serbija ir Juodkalnija) apribojimų sustabdymo
(94/673/BUSP)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos J.2 straipsnį,
atsižvelgdama į Rezoliuciją 943 (1994), kurią 1994 m. rugsėjo 23 d. priėmė Jungtinių Tautų Saugumo Taryba,
NUSPRENDĖ:
1 straipsnis
Pagal Rezoliuciją 943 (1994), kurią 1994 m. rugsėjo 23 d. priėmė Jungtinių Tautų Saugumo Taryba, tam tikri prekybos su Jugoslavijos Federacine Respublika (Serbija ir Juodkalnija) apribojimai bus sustabdyti.
2 straipsnis
Šis sprendimas skelbiamas Oficialiajame leidinyje.
Priimta Liuksemburge, 1994 m. spalio 10 d.